ddrg/super_eurlex huggingface dataset:
6.1.

ECB stingri atbalsta ierosināto atbilstības kritēriju nostiprināšanu pašu kapitālam, kā arī turpmāku atskaitījumu harmonizāciju. Pašu kapitāla prasības ir starptautiski saskaņotās kapitāla reformas stūrakmens. Tāpēc no finanšu stabilitātes viedokļa ir būtiski, lai ierosinātajā regulā pašu kapitāla prasības nodrošinātu, ka Savienības banku sektoram pieder augstākās kvalitātes kapitāls, it īpaši attiecībā uz 1. līmeņa pamata kapitālu, kā rezultātā notiks augsta līmeņa zaudējumu absorbēšana. Krīzes rezultātā notika jauna kapitāla reforma, lai liktu īpašu uzsvaru uz 1. līmeņa pamata kapitālu. Tās mērķis ir nodrošināt to, ka Eiropas kredītiestādēm pieder 1. līmeņa pamata kapitāls, kuram ir tik pat augsta kvalitāte kā to starptautiskiem partneriem, un arī nodrošināt pilnīgu atbilstību “Bāzele III” vienošanās noteikumiem, kā to apstiprināja GHOS (21). Šajā sakarā jāiezīmē tālāk minētie jautājumi.
1.7.

ECB uzskata, ka maksājumu dati ir iespējami noderīgs instruments, jo īpaši, lai identificētu apsekojamo ziņotāju grupu, t.i., izveidotu un uzturētu to uzņēmumu reģistru, kuriem ir aktīva uzņēmējdarbība starpvalstu līmenī (4). Tas attiecas uz informāciju, kas bankām jau ir pieejama un ko var sniegt maksājumu bilances apkopotājiem pilnībā automatizētā veidā un saprātīgos laika intervālos, t.sk., no vienas puses, par obligātajiem laukiem SEPA ziņojumā (t.sk. maksātāja un maksājuma saņēmēja starptautisko bankas konta numuriem (IBAN)) un, no otras puses, par jebkuriem citiem atsauces datiem, ko var izmantot un/vai glabāt bankās (piemēram, nelikumīgi iegūtu līdzekļu legalizēšanas un terorisma finansēšanas novēršanas mērķos), piemēram, kontu turētāju adreses. Savukārt šos datus var saistīt ar nacionālo statistikas komercreģistru. Šai pieejai ir jābūt pieejamai katram nacionālajam maksājumu bilances apkopotājam, lai to izmantotu pēc saviem ieskatiem. Tā kā šī pieeja atbilst 5. panta 3. punktā izklāstītajiem nosacījumiem, tai atbrīvojuma slieksni nepiemēro.
39.

Kopumā Komisija veica EBF I uzraudzības apmeklējumus, bet nespēja vienmēr nodrošināt racionālu pārvaldību visās dalībvalstīs. Saskaņā ar EBF II (24) Komisijai sadarbībā ar dalībvalstīm jāveic regulāra pārraudzība, kā arī jāizvērtē darbību ietekme un mijiedarbība ar citiem Kopienas instrumentiem. Apvienotajā Karalistē Palāta konstatēja nopietnus trūkumus (piemēram, neatbilstošu revīzijas taku par projektu atlasi, nepietiekamu projektu uzraudzību). Pirms Palātas revīzijas 2005. gada sākumā Komisija bija veikusi vienu uzraudzības apmeklējumu 2002. gadā un vienu ex post revīziju 2003. gadā. Tomēr vairāki no konstatētajiem trūkumiem vēl joprojām nav novērsti.Kā jau Komisija konstatēja uzraudzības apmeklējuma laikā Austrijā, dažus EBF darbību pārvaldības uzdevumus valsts iestāde ir deleģējusi privātam uzņēmumam. Tas neatbilst Finanšu regulas noteikumiem par uzdevumu deleģēšanu trešām personām. Komisijas ieteiktā koriģējošā darbība tika īstenota vēlu.Itālija izsludināja vienu publisku aicinājumu iesniegt priekšlikumus četru gadu laikā, attiecinot to tikai uz pašvaldībām, līdz ar to izslēdzot citus potenciālos pretendentus no dalības EBF.
52.

Bulgārijas biznesa inkubatoru ilgtermiņa panākumi un ekonomiskā dzīvotspēja būs atkarīga no vairākiem faktoriem, kas revīzijas laikā vēl nebija izskatīti: pārvaldības nodaļu darbība, vietējo pašvaldību atbalsts un ieguldījumi telpu uzturēšanā, ieņēmumi no iznomāšanas un ieņēmumi no MVU sniegtajiem pakalpojumiem, tādiem kā konsultēšana (piemēram, par kredīta/ aizdevuma pieteikumiem, juridiskās konsultācijas). Sekmīga darbība atkarīga no tā, vai ministrijas pilnībā atbalstīs pārvaldības nodaļas, kurām tūliņ jāsāk darboties.
49.

Rādītāji attiecībā uz budžeta piešķiršanas vai izpildes līmeņiem, tos aplūkojot vienas nozares robežās, vairāk līdzinās nozares ieguldījumu rādītājiem un tos ir diezgan viegli mērīt, bet tas nav efektīvākais veids, kādā stimulēt ĀKK valstis uzlabot pārvaldības ticamību, caurredzamību un efektivitāti. Rādītāji, ko izmanto Etiopijā, Mozambikā un Zambijā, šajā ziņā ir diezgan vāji. No otras puses, Nigērā un Čadā (38) rādītāji dod lielāku stimulu (sk. 5. izcēlumu). 5. izcēlums – Valsts finanšu pārvaldības rezultatīvie rādītāji, kas ir iekļauti piecu apmeklēto valstu finansēšanas līgumos 1. Etiopijā ir trīs valsts finanšu rādītāji, kas attiecas uz finanšu grafiku, valdības informācijas sistēmas stratēģijas (39) gaitu un budžeta piešķīrumu apjomiem veselībā un izglītībā. Šie rādītāji faktiski ir aizgūti no Nabadzības samazināšanas stratēģijas (40), un tos izmanto arī citi donori. 2. Mozambikā ir astoņi valsts finanšu rādītāji, divi no kuriem attiecas uz budžeta disciplīnu (to mērķis ir apstiprināt, ka kārtējie izdevumi nepārsniedz budžetā noteiktās summas), savukārt pārējie seši – uz kārtējo izdevumu izpildes līmeni prioritārās nozarēs. Rādītāji nav aizgūti ne no Rīcības plāna galējas nabadzības samazināšanai (41), ne arī no donoru kopējās matrices – PAF (42). 3. Nigērā ir septiņi valsts finanšu rādītāji: “patente synthétique” piedziņas līmenis (šis ir ieņēmumu avots, kas balstās uz neformālo sektoru. Piedziņas līmenis tiek uzskatīts par pārmērīgi zemu); atteikumi uzņemties saistības; maksājumu pilnvarošanas termiņi; parādu līmenis; deleģētu apropriāciju galīgā noskaidrošana; izpildes līmenis pārskaitījumiem uz “Caisse Autonome du Fonds d'Entretien Routier” (CAFER); piešķīrumi CAFER. Daži no rādītājiem ir aizgūti no programmas “Pluriannuel d'Appui à la Réduction de la Pauvreté” (PPARP), par pārējiem tika panākta vienošanās ar valdību, ņemot vērā trūkumus, kas tika atklāti 2001. gadā, revidējot strukturālo pielāgojumu programmu. Citi donori rādītājus neizmanto, bet apropriācijas piešķir ar īpašiem nosacījumiem. 4. Čadā ir 20 valsts finanšu rādītāji: seši no tiem ir priekšnosacījumi, kas darbojas kā rādītāji un attiecas uz dokumentiem, ko valdībai uzdots iesniegt vai apstiprināt; septiņi attiecas uz budžeta izpildes līmeni (saistības/piešķīrumi vai maksājumi/saistības); viens rādītājs attiecas uz parādiem; divi – uz iepirkumiem (līgumslēgšanas metodes un termiņi); divi – uz to, kā uzlabojas uzaicinājumi uz konkursiem un līgumu sagatavošana; vēl divi – uz to, kā tiek pildītas svarīgāko iekārtu piegādes saņēmējstruktūrām. Rādītāji nav aizgūti no Nabadzības samazināšanas stratēģijas, jo tikai viens no šajā stratēģijā ierosinātajiem 80 rādītājiem attiecas uz valsts finanšu pārvaldību. 5. Zambijā ir 12 valsts finanšu rādītāji. Tie attiecas uz budžeta izstrādi (lai budžeta piešķīrumi atbilstu īstenotajām programmām un politikai, īpašu uzmanību pievēršot izglītības un veselības sociālajai jomai, valsts kontrolierim un nabadzības samazināšanas programmām) un budžeta faktisko izpildi (lai līdzekļi tiktu izmaksāti saskaņā ar budžeta piešķīrumiem un būtu saistīti ar banku izdevumu saskaņošanu).
47.

VNV uzrādīja ne tikai iespējamās saistības, kas saistītas ar ex ante iemaksām, bet arī ex ante iemaksu kopējās summas, par kurām ierosināti administratīvi procesi vai tiesvedība. To summa ir aptuveni 2 miljardi EUR, no kuriem 1,8 miljardi EUR ir saistīti ar valstu lietām un 222,7 miljoni EUR ir saistīti ar lietām Vispārējā tiesā (sk. 4. tabulu ) Lai arī ir iespējams, ka tikai maza daļa no šīm summām tiks izmaksāta kā atlīdzība prasītājiem un ka tās kompensēs turpmākās ex ante iemaksas no visām bankām, kas ir VNV atbildības jomā, tā ir vispārīga informācija, kas ir noderīga ieinteresētajām personām. 4. tabula Valsts līmenī apstrīdēto ex ante iemaksu VNF summu izmaiņas Gads, uz kuru attiecas iemaksas Lietu skaits 2019. g. maijs Apstrīdētās summas 2019. gada maijs (miljoni EUR) Lietu skaits 2018. g. maijs Apstrīdētās summas 2018. gada maijs (miljoni EUR) 2019. g. 135 5,7 Neattiecas Neattiecas 2018. g. 114 586,8 122 597,1 2017. g. 131 559,1 131 559,1 2016. g. 240 562,9 241 565,5 2015. g. 5 84,1 5 84,1 KOPĀ 625 1 765,9 499 1 805,8 Avots: ERP, pamatojoties uz VNV datiem; summas noapaļotas līdz tuvākajam miljonam.
17.

Komisijas Iekšējās revīzijas dienests (IRD) 2016. gada novembra revīzijas ziņojumā secināja, ka ieviestie IT projektu vadības kontroles mehānismi ir pienācīgi, taču norādīja uz nozīmīgiem trūkumiem saistībā ar IT pārvaldību. IRD ieteica atjaunināt Iestādes IT pārvaldības politiku, ieviest visu organizāciju aptverošu IT riska pārvaldības sistēmu un riska reģistru, kā arī nodalīt informācijas drošības funkciju un IT nodaļu. Iestāde un IRD vienojās par koriģējošas rīcības plānu.
No visiem maksājumiem 446 (18 %) veica pēc Finanšu regulā noteiktajiem termiņiem. Vidējais maksājumu kavējumu ilgums bija 21 diena.

Seši no 16 iekšējās kontroles standartiem nav pilnībā īstenoti.

No 689 875 EUR nediferencēto apropriāciju, par kurām bija uzņemtas saistības un kuras pārnesa no 2013. gada, 2014. gadā anulēja 146 417 EUR (21,2 %) (2013. gadā: 16,5 %). Tas liecina par nepilnībām Biroja budžeta plānošanā un ir pretrunā budžeta gada pārskata principam. Anulēšana ir saistīta galvenokārt ar pagaidu pakalpojumiem un personāla mācību kursiem, kā arī ar administratīvā atbalsta pakalpojumiem un tulkošanas izmaksām.

Birojs īstenoja saistību apropriācijas par tikai 12,4 miljoniem EUR, t. i., 84,7 % no apstiprinātā budžeta (2013. gadā – par 10,5 miljoniem EUR, t. i., 87,3 %). Uz 2015. gadu pārnesto saistību apropriāciju līmenis II sadaļā “Administratīvie izdevumi” bija augsts – aptuveni 608 848 EUR, t. i., 27,9 % (2013. gadā – 540 269 EUR, t. i., 30,7 %) – un galvenokārt attiecās uz konsultāciju un IT konsultāciju pakalpojumiem, kurus sniedza 2014. gadā, bet par kuriem rēķini vēl nebija saņemti, vai arī kuri jāsniedz 2015. gadā.

Birojā ir augsta personāla mainība, 2014. gadā no darba birojā aizgāja 14 darbinieki, tostarp četri vadošie darbinieki. Šī augstā mainība ievērojami apdraud gada darba programmā un daudzgadu darba programmā izvirzīto mērķu sasniegšanu.

2014

Saskaņā ar izpilddirektora lēmumu EASO sanāksmju dalībnieki iedalās trijās kategorijās (A, B vai C) izmaksu atlīdzināšanai. 2014. gadā sanāksmju apmeklētājiem atlīdzināja kopā 997 506 EUR. “A” kategorijas dalībnieki, kuriem sanāksmēs jāuzņemas konkrēti pienākumi, saņem atlīdzību par transporta izdevumiem un dienasnaudu pēc vienotas likmes, taču “B” kategorijas dalībnieki saņem atlīdzību pēc vienotas likmes tikai par transporta izdevumiem. “C” kategorijas dalībnieki nav tiesīgi saņemt nekādu atlīdzību. To dalībnieku īpatsvars, kuri varēja saņemt atlīdzību “A” kategorijā, pieauga no 61 % 2013. gadā līdz 69 % 2014. gadā. Nav dokumentācijas, kas pamatotu dalībnieku iedalīšanu trijās kategorijās.
12.

Eiropols atzīst Palātas komentāru attiecībā uz anulēšanas īpatsvara augsto līmeni pārnesumiem no iepriekšējā gada. Aizkavētie IT projekti attiecās uz tā sauktajiem “gatavajiem” risinājumiem, ko Eiropols bija iepircis. Zemais budžeta izpildes līmenis šiem projektiem bija izveidojies galvenokārt piegādātāju vainas dēļ, kuri neveica piegādes pēc saskaņotā grafika. Kavēšanās neietekmēja operatīvās darbības rezultātus, jo esošie IT risinājumi joprojām tika izmantoti attiecīgajās sistēmās. Jāpiezīmē, ka salīdzinājumā ar iepriekšējo finanšu gadu Eiropols ir ievērojami samazinājis pārnesumus absolūto skaitļu izteiksmē. Līdz ar to, kaut arī ārējo darbuzņēmēju dēļ kavējās piegāde, faktiskais nominālais neizmantoto pārnesumu pieaugums 2014. gada beigās bija 0,9 miljoni EUR (salīdzinājumā ar 2013. gadu).
Nosakot un īstenojot visu Savienības politiku un darbības, ir jānodrošina augsts cilvēku veselības aizsardzības līmenis. Savienības rīcība papildina dalībvalstu politiku un ir vērsta uz to, lai uzlabotu sabiedrības veselību, veiktu cilvēku slimību profilaksi un novērstu draudus cilvēku veselībai. Šāda rīcība ir arī cīņa pret slimībām, kas visvairāk apdraud veselību, veicinot pētījumus par to cēloņiem, izplatīšanos un profilaksi, kā arī informēšanu un izglītošanu veselības jautājumos, un nopietnu pārrobežu veselības apdraudējumu pārraudzība, laicīga brīdināšana par tiem un šo draudu apkarošana. Savienība papildina dalībvalstu rīcību, kas mazina narkotiku izraisīto kaitējumu veselībai, arī informējot un veicot profilakses pasākumus.

Produkti un pakalpojumi 2014. gadā
13.

Taču revidētajos dotāciju darījumos joprojām tika konstatētas nepilnības. Vienā no Eiropas tematiskajiem centriem amatpersona, kas veica pārbaudi, bija konstatējusi neattiecināmu izdevumu iekļaušanu izmaksu deklarācijā, bet kredītrīkotājs apstiprināja visu prasīto summu. Otrā gadījumā tika atmaksāta visa deklarācijā prasītā summa, kaut arī lielākā daļa ex ante pārbaudei atlasīto partneru prasītos dokumentus EEA nebija iesnieguši. Turklāt iekšējais revidents bija iesaistīts gan ex ante, gan ex post pārbaudēs, bet tie ir nesavienojami uzdevumi. Jāpiemin, ka jau kopš 2012. gada Palāta un Aģentūra ir diskutējušas par ex ante kontores sistēmu.
2012

Centrs 2012. gadā piešķīra dotācijas pētniecības iestādēm un personām. Dotāciju izdevumi kopā bija 7 52 000 EUR jeb 1,4 % no 2012. gada pamatdarbības izdevumiem. Ex ante pārbaudes, ko Centrs veic pirms saņēmēju deklarēto izmaksu atmaksāšanas, ietver izmaksu deklarāciju un – daļēji – saņēmēju nolīgto neatkarīgo revīzijas sabiedrību sagatavoto revīzijas apliecinājumu dokumentāro analīzi. Centrs parasti neiegūst no saņēmējiem dokumentus, kas pamato deklarācijās norādīto izmaksu attiecināmību un precizitāti. Lai stiprinātu kontroles mehānismus, Centrs pieņēma ex post pārbaudes stratēģiju un plānoja to ieviest 2012. gadā. Tomēr Centrs saskārās ar 10 mēnešus ilgu kavēšanos, lai iegūtu piekļuvi starpiestāžu revīzijas līgumam, un laikā, kad tika veikta revīzija, 2012. gada dotāciju izdevumu ex post pārbaudes vēl nebija notikušas. Centrs ieguva apliecinošos dokumentus Palātas vārdā, un tie sniedza pamatotu pārliecību par Palātas revidēto darījumu likumību un pareizību.
Aģentūras kontā vienā bankā 2011. gada beigās bija uzkrāti 55 miljoni EUR (2010. gadā – 49 miljoni EUR). Nav ieviesta finanšu līdzekļu pārvaldības politika, lai ierobežotu šo risku un gūtu pienācīgu atdevi no ieguldījumiem.

Aģentūra ir ieviesusi standartizētu procedūru ex ante pārbaudēm. Tomēr attiecīgie kontrolsaraksti nebija aizpildīti, un izdevumu apzināšanas pamatojošā dokumentācija ne vienmēr bija pieejama (1) .

2012

Ex post pārbaužu metodes apstiprināja 2009. gadā. Lai gan Aģentūra ir uzlabojusi to ieviešanu, joprojām iespējami uzlabojumi šādās jomās: vēl arvien nav pārbaužu gada plāna, pārbaudāmo darījumu paraugs nav atlasīts atkarībā no riska, un metodē nav iekļautas publiskā iepirkuma procedūras.
Aģentūrai pieejamie resursi 2012. gadā

Budžets — 104 000 EUR, tostarp: — Komisijas subsīdija: EUR 98 000, — ienākumi no ieguldījumiem un banku procenti: EUR 6 000. Darbinieku skaits 2012. gada 31. decembrī ES budžetā paredzētais amata vietu skaits: 9 pārvaldnieku funkciju grupas (AD) amati (tostarp ģenerāldirektors) un 16 asistentu funkciju grupas (AST) amati. Aģentūrai faktiski piešķirto amata vietu skaits: 7 AD (no tiem viens pagaidu darbinieks) un 10 AST (no tiem viens pagaidu darbinieks). Pārējie darbinieki: 1 vakanta valsts norīkotā eksperta amata vieta (līgumdarbinieki un norīkotie valstu eksperti). Kopējais darbinieku skaits: 17 (tostarp ģenerāldirektors).
Pārvaldība kā noteikts Padomes Regulā (EK) Nr. 521/2008, kurā grozījumi izdarīti ar Regulu (EK) Nr. 1183/2011

FCH kopuzņēmuma struktūras 1. Valde Valde ir FCH kopuzņēmuma galvenā lēmumu pieņemšanas struktūra. 2. Izpilddirektors Izpilddirektors ir atbildīgs par Kopuzņēmuma pārvaldību ikdienā un ir tā juridiskais pārstāvis. Viņš atskaitās Valdei. 3. Zinātniskā komiteja To veido ne vairāk kā deviņi locekļi, kuriem ir pasaules klases speciālās zināšanas un kuri pārstāv akadēmiskās aprindas, nozares uzņēmumus un pārvaldes iestādes; locekļu pārstāvība ir līdzsvarota. Tās uzdevumi ir: a) ieteikt zinātniskās prioritātes, ko ietver gada un daudzgadu īstenošanas plāna priekšlikumā; b) sniegt ieteikumus par zinātniskajiem sasniegumiem, kas izklāstīti gada darbības pārskats; c) sniegt ieteikumus par salīdzinošās vērtēšanas komiteju sastāvu. FCH kopuzņēmuma ārējās padomdevējas struktūras ir: 4. FCH dalībvalstu pārstāvju grupa Tās sastāvā ir pa vienam pārstāvim no katras dalībvalsts un katras asociētās valsts. Tās galvenie uzdevumi ir sniegt atzinumus par FCH kopuzņēmuma programmas izpildes gaitu, uzraudzīt atbilstību mērķiem, kā arī nodrošināt koordināciju ar valstu programmām, lai novērstu pārklāšanos. 5. Ieinteresēto personu kopsapulce Ieinteresēto personu kopsapulce ir svarīgs saziņas kanāls informācijai par FCH kopuzņēmuma darbībām, un tajā var piedalīties visas publiskā un privātā sektora ieinteresētās personas, starptautiskas interešu grupas no dalībvalstīm, asociētām valstīm, kā arī no trešām valstīm. Kopsapulci sasauc reizi gadā. Ieinteresēto personu kopsapulci informē par FCH kopuzņēmuma darbību un aicina sniegt attiecīgus komentārus. FCH kopuzņēmuma iekšējā un ārējā revīzija un budžeta izpildes apstiprinātājiestāde 6. Iekšējā revīzija — FCH kopuzņēmuma iekšējais revidents (respektīvi, iekšējās revīzijas struktūrvienība) — Komisijas Iekšējās revīzijas dienests 7. Ārējā revīzija Eiropas Revīzijas palāta 8. Budžeta izpildes apstiprinātājiestāde Eiropas Parlaments pēc Padomes ieteikuma
Savienības kompetence saskaņā ar Līgumu (Līguma par Eiropas Savienību 3. pants un Līguma par Eiropas Savienības darbību 67., 78. un 80. pants.)

Savienība piedāvā saviem pilsoņiem brīvības, drošības un tiesiskuma telpu bez iekšējām robežām, kur personu brīva pārvietošanās ir nodrošināta saistībā ar piemērotiem pasākumiem, kas attiecas uz ārējo robežu kontroli, patvēruma meklētājiem, imigrāciju un noziedzības novēršanu un apkarošanu. Savienība īsteno kopēju patvēruma, papildu aizsardzības un pagaidu aizsardzības politiku, lai varētu piešķirt attiecīgu statusu jebkuram trešās valsts pilsonim, kurš pieprasa starptautisku aizsardzību, un nodrošinātu atbilstību neizraidīšanas principam. Šai politikai jābūt saskaņā ar 1951. gada 28. jūlija Ženēvas konvenciju par bēgļu statusu un 1967. gada 31. janvāra Protokolu par bēgļu statusu, kā arī ar citiem ar to saistītiem līgumiem. Šim nolūkam būtu jāpieņem šādi visai Eiropas patvēruma sistēmai kopīgi pasākumi: vienots patvēruma statuss trešo valstu pilsoņiem, kas ir derīgs visā Savienībā; vienots papildu aizsardzības statuss trešo valstu pilsoņiem, kuriem, neiegūstot Eiropas patvērumu, ir nepieciešama starptautiska aizsardzība; kopēja pagaidu aizsardzības sistēma pārvietotām personām to liela pieplūduma gadījumā; kopīgas procedūras vienota patvēruma vai papildu aizsardzības statusa piešķiršanai un atņemšanai; kritēriji un mehānismi, lai noteiktu, kura dalībvalsts ir atbildīga par patvēruma vai papildu aizsardzības pieteikuma izskatīšanu; standarti attiecībā uz patvēruma vai papildu aizsardzības pieprasītāju uzņemšanas nosacījumiem; partnerattiecības un sadarbība ar trešām valstīm nolūkā regulēt to cilvēku pieplūdumu, kuri pieprasa patvērumu vai papildu aizsardzību, vai pagaidu aizsardzību. Ja viena vai vairākas dalībvalstis saskaras ar ārkārtas situāciju, ko raksturo pēkšņs trešo valstu pilsoņu pieplūdums, var paredzēt pagaidu pasākumus attiecīgās dalībvalsts vai dalībvalstu labā. Savienības patvēruma politiku un tās īstenošanu attiecas solidaritātes princips un atbildības, tostarp tās finansiālo seku, taisnīga sadalījuma princips dalībvalstu starpā.
Pārvaldība

Administratīvā padome Sastāvs Viens pārstāvis no katras dalībvalsts, četri pārstāvji no Komisijas un četri attiecīgo nozaru pārstāvji bez balsstiesībām. Uzdevumi — Pieņemt personāla politikas daudzgadu plānu, gada budžetu, darba programmu, gada pārskatu un izvērstu plānu Aģentūras gatavībai reaģēt uz piesārņojumu un novērst to. — Pārraudzīt izpilddirektora darbu. Izpilddirektors Ieceļ Administratīvā padome. Komisija var ierosināt vienu vai vairākus kandidātus. Ārējā revīzija Eiropas Revīzijas palāta Iekšējā revīzija — Eiropas Komisijas Iekšējās revīzijas dienests (IRD), — Aģentūras iekšējās revīzijas darbinieki. Budžeta izpildes apstiprinātājiestāde Eiropas Parlaments pēc Padomes ieteikuma
11.

Kopējais to apropriāciju līmenis, par kurām bija uzņemtas saistības, visās sadaļās bija tuvu 100 %. Tomēr II sadaļā (“Administratīvie izdevumi”) saistībās iekļauto apropriāciju pārnesumu līmenis bija samērā augsts, tas sasniedza 1,7 miljonus EUR (38 %). Daļēji to izraisīja apstākļi, ko Aģentūra nespēja ietekmēt, piemēram, galvenās mītnes pārvietošana uz Prāgu 2012. gada septembrī (0,4 miljoni EUR) un Galileo Drošības uzraudzības centra izveidošana (0,4 miljoni EUR), tāpēc gada pēdējā ceturksnī bija nepieciešams iegādāties konkrētas preces un pakalpojumus. Turklāt 2012. gada novembrī 0,7 miljonus EUR pārnesa no I sadaļas (“Personāla izdevumi”) uz II sadaļu, un vairākus ar IT un juridiskajiem pakalpojumiem saistītus līgumus, kas iekļauti 2013. gada darba programmā, parakstīja 2012. gada decembrī.
12.

Pirmā EIOPA pastāvēšanas gada laikā II un III sadaļas izpildes rādītāji patiešām bija zemi. Pamatojums bija apzināts izpilddirektora lēmums nepiešķirt (un netērēt) budžetā IT paredzēto summu (30 % no kopējā EIOPA budžeta), jo EIOPA uzraudzības padome 2011. gadā nebija sniegusi stratēģisku orientāciju. Pieņemamo lēmumu sarežģītības un to radītās ievērojamās ietekmes dēļ saistīto apropriāciju piešķiršana un tērēšana nebija iespējama. 2012. gada februārī EIOPA uzraudzības padome pieņēma vajadzīgo stratēģisko lēmumu. Tagad projekts ir iesākts un veidots tā, lai pilnībā un savlaicīgi atbilstu izvirzītajiem mērķiem.
Saistībā ar Lisabonas izaugsmes un nodarbinātības stratēģiju Eiropas Savienība ir veikusi pasākumus, lai veicinātu un attīstītu konkurētspēju un jauninājumus. Viens no pasākumiem ir Konkurētspējas un inovāciju pamatprogramma (KIP) 2007.–2013. gadam (Lēmums Nr. 1639/2006/EK), kas cita starpā ietver programmu “Saprātīga enerģija Eiropai” (SEE) un Uzņēmējdarbības un inovāciju programmu (UIP). Vēl viens pasākums ir Marco Polo programma (Regula (EK) Nr. 1692/2006). Galvenie mērķi ir sekmēt uzņēmumu, sevišķi mazo un vidējo uzņēmumu, konkurētspēju, veicināt visu veidu jauninājumus, tostarp jauninājumus ekoloģijas jomā, veicināt energoefektivitāti un jaunus un atjaunojamus enerģijas avotus visās nozarēs, tostarp transporta nozarē. Saskaņā ar šīm ES programmām Aģentūra atbild par uzdevumu izpildi attiecībā uz ES atbalstu, izņemot programmu novērtēšanu, tiesību aktu uzraudzību un stratēģiskos pētījumus vai citus pasākumus, kas ir Eiropas Komisijas ekskluzīvā kompetencē.

Produkti un pakalpojumi 2010. gadā
13.

Centra finanšu noteikumu 8. panta 2. punktā ir noteikts, ka “saistību apropriācijas sedz visas to juridisko saistību izmaksas, kas radušās kārtējā saimnieciskā gada laikā,” taču Centrs uzņēmās budžeta saistības tikai par daļu no izmaksām, kuras attiecās uz to gadu, kad tika uzņemtas juridiskās saistības. Tā bija nepareiza pieeja, taču to piemēroja sistemātiski.
13.

Pārskatos par 2007. un par 2008. finanšu gadu (12) Palāta norādīja uz augsto vakanču īpatsvaru Eurojust (attiecīgi 33 % un 26 %). Darbā pieņemšanas plāns 2009. gadā nebija sagatavots. Tādējādi joprojām ir augsts vakanču īpatsvars – gada beigās tas bija 24 %. Turklāt trīs no sešām Eurojust vidējo vadītāju amata vietām (nodaļas vadītājs) uz laiku ieņēma pienākumu izpildītāji. Šāds stāvoklis norādīja uz to, ka ir grūtības piesaistīt un noturēt piemērotus darbiniekus, kā arī uz to, ka darbā pieņemšanas plānošanā joprojām ir trūkumi.